Vilnius, 2025 m. gruodžio 23 d.

**Šventiniu laikotarpiu „Lidl“ administracijos darbuotojai jungiasi prie kolegų parduotuvėse**

**Kalėdiniu laikotarpiu žmonės atsakingai ruošiasi artėjančioms šventėms, todėl pirkėjų srautai parduotuvėse reikšmingai išauga. Siekdamas, kad apsipirkimas išliktų greitas ir sklandus, žemų kainų prekybos tinklas „Lidl“ tęsia kasmetinę tradiciją – administracijos darbuotojai prisijungia prie parduotuvių komandų ir padeda sumažinti joms tenkantį darbo krūvį. Ši iniciatyva atspindi įmonės bendradarbiavimo kultūrą ir kasmet sulaukia vis didesnio kolegų įsitraukimo.**

„Nors apsipirkimai didžiausioms metų šventėms prasideda jau gruodžio pradžioje, vieni didžiausių pirkėjų srautų parduotuves užplūsta likus vis mažiau laiko iki Kalėdų. Administracijos kolegų prisijungimas prie parduotuvių komandų ir pagalba atliekant kasdienes užduotis tapo gražia kasmetine tradicija, stiprinančia komandiškumą ir vienybės jausmą tarp visų „Lidl“ darbuotojų“, – sako „Lidl Lietuva“ komunikacijos ir korporatyvinių reikalų vadovas Antanas Bubnelis.

**Papildoma pagalba labai praverčia**

„Lidl“ parduotuvės Vilniuje, Virbeliškių g. 2, vadovė Miglė Lukoševičiūtė sako, kad tai yra graži ir naudinga iniciatyva. „Atsižvelgiant į tai, kad administracijos kolegų įsitraukimas į darbą parduotuvėje yra savanoriškas, kiekvieną kartą labai malonu matyti gausų atvykstančiųjų padėti būrį. Dar labiau džiugina tai, kad tie patys kolegos į mūsų parduotuvę sugrįžta jau ne pirmus metus“, – sako M. Lukoševičiūtė.

„Lidl“ administracijos darbuotojai parduotuvėse padeda atlikti kasdienes užduotis: krauna prekes į lentynas, palaiko tvarką prekybos salėse, bendrauja su pirkėjais.

„Paskutinėmis dienomis iki švenčių pirkėjų srautai smarkiai išauga, todėl administracijos darbuotojų pagalba mums tampa ypač svarbi. Siekiame, kad mūsų klientus, kaip ir bet kurią kitą dieną, pasitiktų draugiškas personalas, tvarkinga parduotuvė ir pilnos lentynos jų mėgstamų prekių, o apsipirkimo patirtis būtų kuo greitesnė ir sklandesnė“, – sako parduotuvės vadovė.

**Galimybė susipažinti su procesais iš arčiau**

Pasak „Lidl“ parduotuvei Valakampiuose vadovaujančios Gerdos Dobilaitytės, ši šventinė iniciatyva taip pat yra puiki proga administracijos darbuotojams iš arčiau susipažinti su parduotuvių darbo specifika.

„Administracijos darbuotojams naudinga iš arti pamatyti kasdienį parduotuvės darbą – kaip aptarnaujame klientus ir organizuojame darbą salėje. Parduotuvės darbuotojai visuomet džiaugiasi atvykstančiais kolegomis, o prireikus mes mielai viską paaiškiname ir parodome. Papildomos rankos intensyviu šventiniu laikotarpiu labai naudingos, o bendras darbas leidžia mums geriau vieniems kitus pažinti“, – sako Valakampių parduotuvės vadovė.

Miglė papildo, kad apsilankę parduotuvėse ir patys išbandę skirtingas užduotis, administracijos kolegos geriau supranta, kad pardavėjų darbas yra dinamiškas ir labai įdomus. Pasak jos, prie iniciatyvos prisijungia darbuotojai iš skirtingų administracijos departamentų, todėl jie turi puikią progą iš arti pamatyti, kaip veikia jų kuruojamos sritys, taip pat pasisemti idėjų, kaip patobulinti procesus, kad parduotuvių darbas būtų sklandesnis ir efektyvesnis.

„Administracijos darbuotojų įsitraukimas į parduotuvės veiklą turi teigiamą poveikį visos komandos motyvacijai ir bendram nusiteikimui. Parduotuvėse dirbame siekdami aiškių tikslų ir laikomės aukštų standartų, todėl kai net intensyviausiu laikotarpiu darbai vyksta sklandžiai, nuotaika iškart tampa pakylesnė. Be abejonės, prie geros atmosferos ženkliai prideda ir jausmas, kad esame vieninga „Lidl“ komanda“, – teigia Miglė.

**Šventes sutiks su artimaisiais**

Kaip ir kiekvienais metais, per didžiąsias metų šventes prekybos tinklo darbuotojai turės visą dėmesį skirti savo šeimai ir artimiesiems. Tradiciškai, pirmąją šv. Kalėdų dieną, gruodžio 25-ąją, ir Naujųjų metų dieną, sausio 1-ąją, „Lidl“ parduotuvės nedirbs.

Kitomis žiemos šventinio laikotarpio dienomis „Lidl“ parduotuvės dirbs trumpiau. Šv. Kūčių vakarą (gruodžio 24 d.) parduotuvės dirbs iki 18 val., o Naujųjų metų išvakarėse (gruodžio 31 d.) – iki 20 valandos. Antrąją Šv. Kalėdų dieną (gruodžio 26 d.) visos „Lidl“ parduotuvės dirbs nuo 9 val. ryto iki 21 valandos. Kitomis tarpušvenčio dienomis visos parduotuvės dirbs įprastu darbo laiku.

Šiuo metu „Lidl Lietuva“ dirba daugiau nei 2,8 tūkst. darbuotojų. Iš viso Lietuvoje veikia 83 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke. Šalyje taip pat veikia du „Lidl Lietuva“ logistikos centrai – vienas Kaune, Ramučiuose, o kitas Vilniuje, netoli Lentvario.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)